8. Høring vedr. forslag til ny resursetildelingsmodel på folkeskoleområdet (Åben)
Tidl. politisk behandling BY, 06.10.20, pkt. 163
Forventet sagsgang
BS-U, ØK, BY, Høring, BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til et forslag om en ny resursetildelingsmodel på folkeskoleområdet 
og sende forslaget i høring hos skolebestyrelserne i [adresse] samt Sektor MED-udvalget på 
skoleområdet.
I forbindelse med budgettet for 2021-24 besluttede Byrådet, at der skulle foretages et servicetjek af 
resursetildelingsmodellen til folkeskolernes almenundervisning med henblik på en eventuel tilpasning heraf 
med virkning fra skoleåret 2022/23.
Med baggrund heri har Børn og Kultur sammen med Job og Økonomi udarbejdet forslag til en ny 
resursetildelingsmodel for folkeskolernes almenundervisning. 
Forslaget til ny resursetildelingsmodel skal bidrage til at skabe bedre rammevilkår for skolerne og 
imødekomme de udfordringer, der opstår som følge af faldende elevtal eller uhensigtsmæssige 
klassestørrelser på enkelte skoler. Forslaget skal ses i sammenhæng med, at nogle af de mindre skoler er 
økonomisk pressede af små klassestørrelser.
Hvis Byrådet godkender den foreslåede resursetildelingsmodel, sendes forslaget i høring hos samtlige 
skolebestyrelser samt hos Sektor MED-udvalget på skoleområdet. Efter høringsperioden forelægges 
Byrådet i marts måned 2022 et endeligt forslag til resursetildelingsmodel, der kan træde i kraft med virkning 
for skoleåret 2022/23.
VURDERING
Favrskov Kommunes nuværende resursetildelingsmodel blev godkendt i Byrådet i forbindelse med 
kommunesammenlægningen i 2007 og er efterfølgende justeret bl.a. i forbindelse med folkeskolereformen 
i 2014.
Den nuværende model tildeler resurser til folkeskolernes almenundervisning med baggrund i antallet af 
elever samt fordelingen mellem fagdelt og understøttende undervisning. Den elevtalsbaserede model 
indeholder herudover en minimumstildeling til skoler med lave elevtal samt en faldende resursetildeling pr. 
elev, når antallet af elever på en årgang overstiger 15 elever.
I forbindelse med servicetjekket af den nuværende tildelingsmodel er der søgt inspiration hos andre 
kommuner. Ligeledes er muligheder og udfordringer for folkeskolerne ved forskellige tildelingsmodeller 
vurderet.
Som udgangspunkt er fire forskellige modeller for resursetildeling til skolerne vurderet:

Elevtalsbaseret model

[adresse] model
Sagsnr. EMN-2021-02804
DokID: 2512224
Sagsbehandler sve
Byråd
21-12-2021 15:00
Byråd
21-12-2021 19:00

Skoletildeling

Kombinationsmodeller bestående af ovenstående.
Vedlagte forslag til ny resursetildelingsmodel på folkeskoleområdet er en kombinationsmodel, hvor 
størstedelen af tildelingen sker på baggrund af antallet af klasser. Modellen har fokus på at skabe gode 
rammevilkår for alle Favrskov Kommunes folkeskoler. Modellen skal bl.a. medvirke til at sikre økonomisk 
bæredygtige skoler, også når de har lave elevtal eller uhensigtsmæssige klassestørrelser.
Udgangspunktet for forslaget er, at det primært er antallet af klasser, der driver udgifterne på skolerne. 
Herudover tager forslaget højde for, at udgifterne også afhænger af, hvor mange elever, der er i den enkelte 
klasse. Ligeledes vil der være enkelte faste udgifter, der er uafhængige af både antal klasser og antal 
elever.
Forslaget til ny resursetildelingsmodel er derfor baseret på:

Grundtildeling

Klassetildeling

Variabel tildeling.
Grundtildelingen skal dække skolens udgifter til ledelse, administration og uddannelse. Der gives en 
grundtildeling på 995.000 kr. til alle skoler. Herudover tildeles 2.795 kr. pr. elev ved mere end 200 elever 
pr. skole
[adresse] giver budget til én medarbejder pr. klasse i alle undervisningstimer uanset 
klassestørrelse. Dette understøtter især skoler med en uhensigtsmæssig klassestørrelse og ofte også små 
skoler. Klassetildelingen er i alle tilfælde baseret på det officielle delingstal på 28 elever pr. 5. september i 
skoleåret. Skolechefen skal godkende optagelse af elever fra andre kommuner og elevoptag jf. frit 
skolevalg, som udløser en ekstra klasse, idet det har stor økonomisk betydning.
Den variable tildeling skal bl.a. dække udgifter til to-lærerordninger, AKT mv. Den variable tildeling er 
baseret på antallet af elever i den enkelte klasse. Det vurderes, at resursebehovet er stigende ved flere i 
elever i klassen. Derfor tildeles et beløb for alle elever og et yderligere beløb for elev nr. 20-28 i den enkelte 
klasse.
Forslaget til ny resursetildelingsmodel er mere uddybende beskrevet i vedlagte bilag.
I medfør af forslaget til ny resursetildelingsmodel vil der ske en mindre omfordeling af budgetbeløbene til 
skolerne. Det vurderes dog, at omfordelingen ikke medfører behov for en overgangsperiode, idet 
omfordelingen mellem skolerne er begrænset. Omfordelingen fremgår af nedenstående tabel.
Forslaget til ny resursetildelingsmodel skal også bidrage til en større sammenhæng mellem 
budgettildelingen til skolerne og de udgifter, som skolerne forventes at have til undervisningen. Modsat vil 
Favrskov Kommunes samlede budget til folkeskoleområdet kunne ændre sig mere over årene, idet 
budgettet vil være afhængigt af hvor mange klasser, der skal dannes i det enkelte skoleår. Dette er 
yderligere beskrevet i vedlagte bilag.
Forslaget til ny resursetildelingsmodel skal ses i sammenhæng med resursetildelingen til 
specialundervisningsområdet, hvor der foretages en genberegning i foråret 2022.
Endvidere skal det bemærkes, at forslaget til ny resursetildelingsmodel er uafhængigt af den 
skolekapacitetsanalyse, som Byrådet har besluttet som en del af Budget 2022-25.
ØKONOMI
Forslaget til ny resursetildelingsmodel er som udgangspunkt udgiftsneutralt i forhold til [adresse] 
Kommunes samlede budget i skoleåret 2022/23. Forslaget er baseret på, at den nye model i skoleåret 
2022/23 giver samme økonomiske ramme til folkeskoleområdet som den nuværende model. Såfremt 
Byrådet godkender forslaget til resursetildelingsmodel, vil udgangspunktet for den samlede tildeling til 
skoleområdet være det faktiske elevtal 5. september 2022.
Med forslaget til ny resursetildelingsmodel sker der en omfordeling af budgetterne mellem skolerne. 
Omfordelingen vil være forskellig fra år til år, da antallet af klasser og elever er forskelligt fra år til år. I 
forslaget til ny resursetildelingsmodel er det antallet af klasser, der har størst betydning for 
resursetildelingen. Da det i forslaget primært er antallet af klasser, der udløser resurser (i stedet for antallet 
af elever), er det vanskeligt at vurdere, hvorvidt forslaget til ny resursetildelingsmodel er budgetneutralt på 
længere sigt.
Omfordelingen fremgår af nedenstående tabel.
Nuværende 
resursetildeling 
i mio. kr.
Forslag til ny 
resurse-
tildeling i mio. 
kr.
Forskel 
i mio. 
kr.
Procent af 
nuværende 
budgettildeling 
til 
almenklasserne
[adresse]
12,470
12,694
0,223
1,8%
Hadbjerg Skole
16,660
16,483
-0,177
-1,1%
Hadsten Skole
29,222
29,615
0,393
1,3%
HH Skolen
28,864
28,752
-0,111
-0,4%
Korsholm Skole
5,993
6,535
0,542
9,0%
[adresse]
5,765
6,527
0,761
13,2%
Præstemarkskolen
27,116
26,824
-0,292
-1,1%
Rønbækskolen
30,335
30,285
-0,051
-0,2%
Skovvangskolen
24,486
23,985
-0,502
-2,0%
Søndervangskolen
30,551
30,320
-0,231
-0,8%
Tungelundskolen
14,787
14,894
0,107
0,7%
Ulstrup Skole
18,542
18,507
-0,035
-0,2%
Østervangskolen
[adresse]
20,222
-0,630
-3,0%
I alt
265,644
265,642
-0,002  
INDDRAGELSE
Skolelederne er tidligere blevet informeret om, at der med afsæt i budgetaftalen for 2021-24 har pågået et 
arbejde med at udarbejde forslag til en ny resursetildelingsmodel på almenområdet. Skolelederne er 19. 
november 2021 blevet informeret om hovedtrækkene i den foreslåede tildelingsmodel på almenområdet.
Forslaget er præsenteret for Byrådet på temamødet 25. maj 2021 samt 30. november 2021.
Forslaget foreslås sendt i høring i alle skolebestyrelser samt SMU Skole. Høringsfristen fastsættes til 3. 
februar 2022.
I høringsfasen afholdes informationsmøder for de høringsberettigede parter med henblik på en 
gennemgang af det nye forslag.
Efter høringsperioden udarbejdes et endeligt forslag til ny resursetildelingsmodel med henblik på Byrådets 
godkendelse heraf i marts 2022. Resursetildelingsmodellen kan dermed danne grundlag for skolernes 
planlægning for skoleåret 2022/23.
INDSTILLING
Direktøren for Børn og Skole samt Direktøren for Job og Økonomi indstiller til Byrådet:
1.
At forslaget til ny resursetildelingsmodel sendes i høring
2.
At der udarbejdes et endeligt forslag til ny resursetildelingsmodel til Byrådets godkendelse 29. marts 
2022
3.
At en ny resursetildelingsmodel på folkeskoleområdet træder i kraft fra skoleåret 2022/23.
BESLUTNING
Børne- og Skoleudvalget, 8. december 2021:
Fraværende: Ingen.
Indstilles godkendt.
Økonomiudvalget, 14. december 2021:
Fraværende: Claus Jessen.
Indstilles godkendt.
Byrådet, 21. december 2021:
Fraværende: Ingen
Godkendt. 
Bilag
1.
Beskrivelse af forslag til ny resursetildeling på folkeskoleområdet (2534063)
